CELEX: E2004P0009
Language: hu
Date: 2004-11-23 00:00:00
Title: A Bankárok és Értékpapír-kereskedők Izlandi Társulása 2004. november 23-án indított pere az EFTA Felügyeleti Hatóság ellen (E-9/04. sz. ügy)

17.2.2005   
            
            
               HU
            
            
               Az Európai Unió Hivatalos Lapja
            
            
               C 40/18
            
         A Bankárok és Értékpapír-kereskedők Izlandi Társulása 2004. november 23-án indított pere az EFTA Felügyeleti Hatóság ellen
   (E-9/04. sz. ügy)
   (2005/C 40/11)
   A Bankárok és Értékpapír-kereskedők Izlandi Társulása 2004. november 23-án az EFTA-bíróságon pert indított az EFTA Felügyeleti Hatóság ellen. A Bankárok és Értékpapír-kereskedők Izlandi Társulását a Hengeler Mueller megbízásából Dr. Hans-Jörg Niemeyer (avenue Cortenbergh 1118, B-1000 Brüsszel) és Dr. Ralf Sauer (Charlottenstraße 35/36, 10117 Berlin, Németország) képviselik.
   A felperes szerint a bíróságnak:
   
               1.
            
            
               érvénytelenítenie kell az EFTA Felügyeleti Hatóság 2004. augusztus 11-i 213/04/COL számú határozatát (izlandi ingatlan-finanszírozási alap); és
            
         
               2.
            
            
               el kell rendelnie, hogy az EFTA Felügyeleti Hatóság fedezze az eljárás valamennyi költségét.
            
         Jogi és tényszerű háttér, valamint a jogi érvek igazolása:
   
               —
            
            
               A felperes a valamennyi izlandi kereskedelmi bankot összefogó gazdasági társulás, s azok szolgáltató- és elszámoló bankjaként működik.
            
         
               —
            
            
               Az izlandi ingatlan-finanszírozási alap (HFF) magánszemélyeknek nyújt általános hiteleket lakásépítés vagy lakásvásárlás céljából, s emellett további személyi kölcsönöket biztosít alacsony jövedelemmel rendelkező magánszemélyek számára.
            
         
               —
            
            
               A felperes szerint az általános hitelek a szokásos bankszolgáltatások részét képezik, továbbá a HFF de facto állami monopóliuma ellentmond a szolgáltatásnyújtás szabadságának, a letelepedési jognak, illetve a tőke szabad mozgásának.
            
         
               —
            
            
               Az EFTA Felügyeleti Hatóság 2004. augusztus 11-i 213/04/COL számú határozata kimondta, hogy a HFF-rendszernek összeegyeztethetőnek kell lennie az EGT-megállapodás 59. cikke (2) bekezdése szerint meghatározott állami támogatásokra vonatkozó szabályozással.
            
         
               —
            
            
               A felperes szerint az EFTA Felügyeleti Hatóság:
               
                           —
                        
                        
                           megszegte azon kötelességét, hogy hivatalos eljárásokat kezdeményezzen;
                        
                     
                           —
                        
                        
                           alapvető eljárásbeli követelményeket sértett meg azáltal, hogy nem biztosította a 16 SCA cikk értelmében előírt megfelelő indoklást; és
                        
                     
                           —
                        
                        
                           helytelenül értelmezte és alkalmazta az EGT-megállapodás 59. cikke (2) bekezdését.